**46-тиркеме**

**К. Чылабаев атындагы жалпы орто билим берүү мектеби билим берүүнүн сапатын камсыздоо максатында алдына койгон милдеттери жана максаты:**

а) Билим берүүнүн борборунда окуучу турган окутуунун жана тарбиялоонун мазмунун жакшыртуу;

б) Мугалимдердин кесиптик деңгээлин жогорулатуу жана окуу китеп менен жетиштүү камсыз кылуу аркылуу окуучунун билим сапатын 2%га жогорулатуу;

в) Сапаттуу билим берүүдө жаңы технологияларды кеңири пайдаланып, өнүктүрүү менен учурдагы коомдон өз ордун таба билген, жөндөмдүү, ар тараптуу өнүккөн инсанды даярдоо;

**2020-2021-окуу жылы үчүн кабыл алынган милдеттер:**

* Мугалимдердин кесиптик деңгээлин жогорулатуу жана окуу китептери менен жетиштүү камсыз кылуу аркылуу окуучунун билим сапатын 2%га жогорулатуу.
* Сапаттуу билим берүүдө жаңы технологияларды кеңири пайдаланып, өнүктүрүү менен учурдагы коомдон өз ордун таба билген, жөндөмдүү, өнүккөн инсанды даярдоо.
* Улуттук каада-салт, үрп-адат, адептик жана руханий, ыймандык дөөлөттөрүбүздү сактоо менен анын негизинде нравалык тарбия берүү.
* Ата-энелерди мектеп турмушуна тартуу иштерин улантуу.
* Коомчулук менен байланышты ар түрдүү жолдор менен чыңдоо.
* Окуучулардын интеллектуалдык деңгээлин жогорулатуу, чыгармачылыкка багыттоо, руханий байлыгын кеңейтүү, саламаттыгын сактоого багытталаган иштерди уюштурууну жакшыртуу. Окуучулардын турмуштук жөндөмдөрүн өнүктүрүү боюнча иштелүүчү тарбиялык иштерди уюштуруу.

**Күтүлүүчү натыйжа:**

* Социалдык-экономикалык кырдаалга ыңгайлашып кете алуучу, сапаттуу билимге ээ болгон, өмүр бою өзүн-өзү өнүктүрүүгө муктаж жана өз мекенинин татыктуу атуулу болууга умтулган бүтүрүүчүлөрдү даярдоо.
* К. Чылабаев атындагы жалпы орто билим берүү мектебинин педагогикалык жамааты, ата-энелер, окуучулар бүтүрүүчүнүн моделин кабыл алып, мезгилдин учуруна жооп берген инсандык жана социалдык сапаттарды калыптандыруунун үстүндө иштеп жатабыз. Алар мезгилдин талабына жараша коррекцияланып турат. Мектепте билим берүү процессин төмөндөгү инсандык жана социалдык сапаттар калыптангандай уюштурабыз.

**К. Чылабаев атындагы жалпы орто билим берүү**

**мектебинин 2020-2021-окуу жылына карата**

**SWOT анализ**

|  |  |
| --- | --- |
| **S-Күчтүү жактары** | **W-Чабал жактары** |
| * Педагогикалык кадрлардын жетиштүү болушу. * Жаңы инновациялык интерактивдүү усулдарын сабак берүүдөколдонулушу. * Мугалимдердин 30%ынын чыгармачылык изденүүлөрдүн үстүндө иштеши. * Насаатчылыктын уюштурулушу. * Педагогикалык кеңештин, усулдук кеңештин эффективдүүлүгү. * Мультимедиалык сабактарды өтүү. * Ийримдердин иштеши. | * Окуучуларга программадагы китептердин жетишсиздиги. * Интернеттин жетишсиздиги * Мугалимдердин ноутбук, планшет менен толук камсыз боло албоосу * Айрым ата-энелер балдардын билим тарбия алуусуна эч бир маани бербегендиги, мектеп менен байланышынын солгундугу. * Окуучулардын сабактарды көп калтыргандыгы. * Мамлекеттик стандарттагы пландын толук аткарылбагандыгы. |
| **O-Мүмкүнчүлүктөр.**  **Күчтүү жактарга таянып чабал жактарды мүмкүнчүлүккө айландыруу** | **T-Коркунучтар.**  **Мүмкүнчүлүктөрдүн толук аткарылбай калышы** |
| * Мугалимдердин кесиптик деңгээлдерин жогорулатуу (курстар аркылуу, насаатчы аркылуу, ар кандай долбоорлорго катыштыруу, башка мектептер менен тажрыйба алмашуу) * Окуу китептери менен камсыз кылуу(ата энелер, демөөрчүлөр, ар кандай долбоорлор аркылуу) * Ата энелер менен эффективдүү иш алып баруу (күчтүү ата-энелер комитетин түзүү) * Кошумча сабак аркылуу мамлекеттик стандартты толук аткаруу. * Мугалимдер сабактарга компьютердик дисктер, интерактивдүү доска, проеторлор менен иштөө, мультимедиялык сабактарды өтүү. * Окуучулардын өзүн –өзү башкаруу тармагынын иштеши. * Материалдык базаны чыңдоо. | * Ар кандай себептер менен курска барбай калат (ден-соолугунун начардыгы, үй-бүлөөлүк себептер, финансы маселеси) * Ата энелердин баардыгы макул эмес, керектүү китептер келбей калат. * Ата энелердин абалынын ар түрдүүлүгү, (диний көз караштагы фанатик, социалдык абалы начар ж.б) * Окуучулардын окууга кызыкпагандыгы. * Кадрлардын жаңы информациялык технологиялар жаатында билиминин сапатынын начардыгы. * Мугалимдердин пенсиялык куракка жакындап калышы. * Долбоорлордун өтпөй калышы, демөөрчүлөрдүн аздыгы. |

**К. Чылабаев атындагы жалпы орто билим берүү мектебинин 2020-2021-окуу жылына карата кабыл алынган милдеттери**

|  |  |
| --- | --- |
| **Милдеттер** | **Күтүлүүчү натыйжа** |
| Инсанга багытталган окутууну ишке ашыруу максатында дистанттык окуу тарбия процессинде интерактивдүү ыкмаларды пайдалануу менен педагогикалык баалоону ишке ашыруу | 1.Сабактарга интерактивдүү ыкмаларды кенири пайдаланат.  2.Окуучулар өздөрүнүн көндүмдөрүн аргументтештирет, сабакка дискуссия жүргүзүү көндүмүнө ээ болот.  3. Класстан тышкаркы иш чараларда, конкурстарда өзүнүн алган билимин пайдалана алат.  4. Окуучулар өзүн –өзү жана бирин–бири баалай алышат, портфолиону дайыма пайдалана алат.  5.Окуучулар сабактан калуусуна 10%ке кыскартууга шарт түзүл­өт.  6.Окуучулар өзүнүн демилгеси менен сабактан кийин калып иштеп, сабактан тышкары ишке даярданышат. |
| Дистанттык иш тажрыйба алкагында мугалимдер үчүн методикалык жардам уюштуруу | 1. Онлайн семинар, тренингдер катышышат, мектеп ичинде жеке консультациялар өткөрүлөт. 2. Мугалимдер онлайн видеосабактарды түзгөнгө үйрөнүшөт. 3. Мугалимдер интернет булактарын жана билим берүүдөгү керектүү программаларды колдонгонго, компьютер, ноутбукту өз ишине пайдалана алышат. 4. Мектептин усулдук командасы мугалимдердин проблемаларын аныктап, аларды жоюу жолдорун сунуштайт. 5. Zoom, classroom, google disk, whats App, telegram иштелмелерин колдонуп дистанттык сабак өтүүгө жардам алышат. |
| Ата-энелерди мектеп турмушуна 60-70% тартуу | 1. Жылына 4 жолу ата–энелер чогулушу өтүлөт.  2. Класстык ата-энелер чогулушуна 60% ата-энелерди тартуу.  3. Ата –энелер менен бирдикте тарбиялык иш чараларды өткөрөт. |
| Педагогикалык жамааттын кесиптик деңгээлин өнүктүрүү | 1.Кесиптик деңгээлин жогорулатууга муктаж мугалимдер  курстардан өтүшөт.  2. Мугалимдердин алдынкы иш тажрыйбасы жайылтылат.  (мектеп, район, областык масштабда).  3. Дистанттык сабак берүүдө өз билимдерин өркүндөтүү боюнча иш чараларды иштеп чыгат.  4. Онлайн сабактарды өтүүгө пландарын түзүшөт. |
| Класстан тышкаркы тарбиялык иштерди ар тараптан өнүктүрүү үчүн окуучулардын толук тартылышын камсыздоо | 1.Кружок иштерин, тарбиялык сааттарды, секциялык иштерди өткөрөт.  2.Окуучуларды мектептин ички эрежесин аткарууга шарт түзүлөт  3.Класс жетекчилер тарбия иштеринин багыттары боюнча иш алып барат.  4.Тарбиясы оор балдар менен иштөөнү коомчулук, ата –эне менен бирдикте жүргүзөт.  5.Окуучулар менен келишим түзүп, ар бир класс жетекчи ар бир окуучу менен иш алып барат. |
| Окуучулардын илгерилөөсүн уюштуруу | 1.Окуучулардын билимин, көндүмдөрүн аныктоодо инновациялык сабактарды өтөт.  2.Сабактын максатын окуучулардын позициясына карата коет.  3.Окуучулар өз алдынча иштешет. |
| Окутууну жана тарбиялоону жакшыртуу максатында кошумча каражат табуу. | 1.Методикалык адабияттар, окуу китептерди табышат.  2.Интернеттен маалыматтарды издейт.  3. Мультимедиалык библиотека ачылат. |

**К. Чылабаев атындагы жалпы орто билим берүү мектебинин бүтүрүүчүсүнүн модели**

|  |  |
| --- | --- |
| **Инсандык сапаттар** | **Социалдык сапаттар** |
| 1. Өз мекенинин татыктуу аттуулу болууга умтулуусу. 2. Өзүн-өзү өнүктүрүүгө умтулуусу. 3. Жоопкерчиликтүү болууга умтулуусу. 4. Кыргыздын адеп-ахлагын, нарк-насилин түшүнүүгө ынануусу. | 1. Лидерлик сапатка ээ болууга умтулуусу. 2. Малыматтар менен иштей алуусу. 3. Коллективде иштей алуусу, баарлаша билүүсү. 4. Ар түрдүү жагдайга карата ыңгайлашып кете алуусу. 5. Атаандаштык жөндөмгө ээ болуусу. 6. Сергек жашоо образына карата муктаждыгы. |